In nomine sanctæ et individuæ trinitatis, Theobaldus Dei gratia comes, magni comitis Palatini Odonis filius. Quoniam temporalia et caduca et fugitiva sunt bona et morientem hominem non sequntur, idcirco de temporalibus merito æterna mercari præcipimur; nihil enim, divina attestante scriptura, a præsenti vita post mortem quæ cunctos sua conditione mortales obnoxios tenet, nobiscum auferre possumus, præter quod quique gesserimus bone vel male, et id sine dubio in infinitum pro vita præsenti suscepturi inæ terna. Proinde pœnarum gehennalium terrore, et spe cœlestium bonorum animo tactus, ego comes Theobaldus, pro remedio animæ patris mei Odonis, seu cæterorum parentum, a quorum prosapia originem duxi, trado et dono Deo, et sancto Germano, et ejus monasterio Autissiodorensi, et abbati ipsius loci qui nunc est nomine Odoni, et omnibus successoribus, et fratribus monachis qui nocte et die inibi noscuntur et videntur famulari, quandam capellam in honore sanctæ Dei genitricis Mariæ, et sanctorum martyrum Christi Florentini et Hilarii nomine dicatam, in qua et ipsorum domini nostri testium veneranter ossa servantur, quæ et sita est in castello ejusdem Sancti-Florentini de nomine dicto, cum monasterio quod dicitur Sancti-Florentini Vetuli, in quo quondam fuit caput abbatiæ, ut fertur, eum omnibus quæ ad eum ad præsens juste pertinere videntur, et futuris temporibus dabuntur; hoc est vineis, pratis, sylvis, molendinis in fluxua partibus superiorum aquarum et excursu inferiorum, terris cultis et incultis, cum omni consuetudine, et cum hominibus liberis et servis utriusque sexus, cujuscumque ætatis; ita ut in his membris inventum alicujus obsequiis exhibeatur sponte pro consuetudine, vel ne exigatur male mente; sed omnia hæc præfatorum usibus servorum Dei, absque vi et molestia deserviant atque exhibeantur lege perpetua. Hoc autem ago assensu fratris mei Trecensis et Meldorum comitis, matrisque nostræ Hirmengardis, rogatu quoque et dono fidelissimi militis nostri Iterii, ejusque privigni Walderici, de cujus beneficio esse videbatur, matris etiam ipsius nomine Elizabeth, omniumque cunctorum postero germinis successu nostri, solida stabilitatis confirmatione, pro pacis et tranquillitatis perceptione præsenti in tempore, pro præsentium salubritate temporum, et spe beata æternorum, proque fœlici requie animarum quorumcumque parentum nostrorum, presentium, præteritorum atque futurorum, et percipienda nostrorum peccaminum venia, et beatitudine æterna a Deo nobis promerenda. Ita vero hoc agimus, præsentis auctoritatis nostræ stabili testamento confirmamus, ut ab hodierna die neque nos ipsi, neque ullus hæres nostri germinis, nostræ possessionis privata vel assumpta persona, seu jam dictorum fidelium nostrorum personæ, præsentes vel futuri hæredes, hoc præceptum nostræ auctoritatis subvertere, calumniare, aut placitis sibi, inquietare vel usurpare ausu temerario nequaquam valeant. De ipsis quoque monachis Sancti-Germani Autissiodorensis cœnobii volumus et constituimus sub abbatis loci illius imperio et jussu in jam dicto loco Sancti-Florentini, regulari de more semper degere, esse, et vivere; et liceat eidem abbati Sancti-Germani et monachis illius egregii confessoris, quoscumque voluerint de suis, præpositos vel monachos in eodem loco Sancti-Florentini ordinare, constituere, et insinuare regulari de more, absque ulla quarumcumque dignitatum clericorum vel laïcorum molestia et conturbationis inquietudine. Illud etiam pietatis intuitu et justitiæ censura convenienda judicavimus, jure perpetuo, ut si, more humanitatis, dicti monachi in monasterio Sancti-Florentini commanentes, in aliquo culpabiles inventi fuerint, non aliorum judicio, verum abbatis prædicti, vel monachorum Sancti-Germani purgentur, examinentur, vel corrigantur imperio. Neque liceat ulli mortalium, pro monachis ejusdem beati Germani, in loco prænominato Sancti-Florentini, quemlibet alium ordinem clericorum, vel sanctimonialium immutare, seu pro ipsis monachis immutare, inferre, permiscere, substituere, vel præponere; sed liceat jam sæpe dicto abbati et monachis hunc quem damus seu potius dedimus locum, prout melius voluerint, ordinatione sua stabilire, ut cum summa quiete et observatione monastici ordinis quo a priscis temporibus nobiliter insignis idem locus etiam stabilis permansit, iste fultus ipsius vicino juvamine, in monastico ut volumus ordine perseveret jugiter et liceat etiam et commorantibus monachis deinceps suo ordini, cum summa quiete, ut idem ordo deposcit, Deoque etiam sanctorum ejus obsequiis vacare, et pro nostra salute, simulque parentum omnium nostrorum requie animarum, Dominum justi judicii arbitrum exorare, proque peccatorum nostrorum nobis debita pœna, placabilem nobis reddere. Quicquid enim deinceps præsenti eleemosinæ nostræ quotidiana largitione, in Dei et domini nostri genitricis obsequium, et prædictorum Christi testium solemniter extiterit impensum devotione fidelium collatum, hospitalitate aut eleemosina erogatum, oratione profusum, vel cæterorum impendiis bonorum prædictis locis. videlicet Sancti-Germani, Sanctique Florentini exhibitum, nobis credimus fore proficuum, ipsosque Dei sanctos, quanto propensius fidelium devotione nostri causa honorificatos, tanto magis Dei majestati pro nobis attentius assistendo nobis placabilem reddere. Quia vero hactenus sub laïcali manu idem locus nemini quicquam debuit, nihil ab eo exactum vi extitit, nisi ab iis quorum beneficium fuit, nunc ad integrum Deo, et sancto Germano a nobis traditus, magis ingenue liberaliter fiat, cum omnibus ad se pertinentibus jure debito nullius ditioni subjacens, Deo potius, sanctæque religioni commissus, ipsi cum omnibus suis libere deserviant; nulli episcoporum, clericorum, vel laïcorum, aliquid pro consuetudine reddat, sed ab omnibus omnium omnino hominum liber consuetudinibus cum suis omnibus, ut prædiximus, Deo potius famuletur liberaliter, ejusque et sancti Germani peculiariter. Ut vero hoc scriptum stabili firmitate [permaneat] per manum propriam, et per manum fratris mei, et matris, et utriusque uxorum manibus, et fidelium nostrorum præscripta sunt quorum nominis manibus firmatum stabilior sit veriorque.